A NETFLIX DOKUMENTUMFILM-SOROZATA
Az ég urai.
A szabadság jelképei.
Páratlan vadászok.
A ragadozó madarakat
kegyetlen gyilkosoknak tartjuk.
De van egy másik oldaluk is.
Meglepően okosak.
Meglepően jól alkalmazkodnak.
És sokkal gondoskodóbbak,
mint hinnénk.
RAGADOZÓ MADARAK
FELSŐ-MISSISSIPPI AMERIKAI EGYESÜLT ÁLLAMOK
A tél derekán járunk.
Ennek a fehérfejű rétisasnak
összehúzódásai vannak.
Tojásai 35 nap alatt kelnek ki.
A tavaszra készülve
most kell tojnia.
De az évnek ebben a részében
gyorsan változik az időjárás.
A testmelege nélkül
a tojások percek alatt fagynának meg.
De a fehérfejű rétisas szívós állat.
Mindent megtesz,
hogy megvédje őket.
És a tojó nincs egyedül.
Az egész életre választott párja.
Eltökélt céljuk felnevelni az égi vadászok új generációját.
Bolygónkon több mint 300 ragadozómadár-faj él.
A világ legnagyobbjától, amelynek 2,7 méter a szárnyfesztávolsága,
a legkisebbig,
amely akkora, mint egy pillangó.
Bárhol is élnek, ők az ég urai.
A sűrű dzsungeltől
a fagyos sarkvidékig.
A száraz sivatagoktól…
az óriási hegyekig.
Mind húsevő,
és ugyanazok a fegyvereik.
Az, amire és ahogyan vadásznak
hívta életre a csodás változatosságát
a légi gyilkosoknak.
DEAN ERDŐ EGYESÜLT KIRÁLYSÁG
Nincs nyílt terep,
és túl sok a búvóhely,
ezért nagyon nehéz vadászni.
Kivéve, ha az erdei vadászat mesteréről van szó.
A héja.
A teljes arzenált felvonultatja.
Kiváló látás.
Éles, kampós csőr a hús feltépéséhez.
És nagy, ívelt karmok a zsákmány megragadásához.
Ez a szokásos felszerelés.
Kivételessé az teszi,
ahogy elkapja a zsákmányát.
Pár szárnycsapással
eléri az 51 km/órás sebességet.
Ez a gyorsulás kivételes a ragadozók közt.
A farkát légfékként használva
elképesztően fordulékony.
A rövid szárnyak miatt
a szűk réseken is átfér.
Le kell csapnia a célpontra, mielőtt elbújna.
A terep elrejti a közeledését.
És ha elsőre nem megy…
A héja nem csak gyors.
Türelmes is.
A héja az északi félteke erdőségeiben él,
és a sikere titka az elképesztő gyorsasága.
A puszta sebességben azonban…
egy másik ragadozó
verhetetlen.
A Föld leggyorsabb állata,
a vándorsólyom.
A csúcssebessége közel van a 400 km/órához.
Amikor lecsap.
A vándorsólyom olyan sikeres vadász,
hogy az egész világon megtalálható.
WYE-VÖLGY EGYESÜLT KIRÁLYSÁG
Legjobban a sziklaszirteket kedveli.
Kiváló kilátást nyújtanak a vadászathoz.
A felszálló légáramlatokat
az emelkedéshez használják,
mielőtt fentről lecsapnának.
A legtöbb ragadozó madár sikere
a repülési képességeiktől függ.
HIGHVELD DÉL-AFRIKA
Azonban mindig akad egy kivétel.
Bemutatjuk a kígyászkeselyűt.
Meglehetősen formabontó jelenség.
Ragadozó,
gólyalábon.
Olyan magas, mint egy hétéves gyerek.
És bár tud repülni,
inkább gyalogol.
Naponta akár 30 km-t is.
A hosszú láb nem csak a járáshoz kell.
Segít látni a magas fűben.
Kicsit sutának tűnnek…
de a látszat csal.
A rúgása halálos.
Húsz kg-os ütést mérnek a zsákmányra,
ráadásul villámgyorsan.
Sietnie kell.
Ez az élő velociraptor anya.
Két, szinte teljesen felnőtt fióka.
Mindig éhesek.
A szülői feladatokból a fehérfejű rétisasoknál is egyre több jut.
Amint elolvad a hó,
elérkezik a varázslatos pillanat.
Két frissen kikelt fióka.
Jöhet bármilyen idő…
mindegy, hány óra van…
anya eltökélten védelmezi őket.
De ezekkel a karmokkal
óvatosan kell mozognia.
A két felnőtt felváltva költ
és vadászik.
A két szülő összefogása biztosítja a kicsiknek a legjobb esélyt.
Négy nappal később
kikel az utolsó tojás.
A legidősebb fióka már kétszer nagyobb nála.
A szülőknek rengeteg ételt kell szállítaniuk,
vagy a kicsi nem fog sokáig élni.
A ragadozó madarak a fészekben a legsebezhetőbbek.
KALAHÁRI SIVATAG DÉL-AFRIKA
Ebben a hőségben gyorsan elpusztulnak a fiókák.
Kivéve, ha menedékre lelnek a nap elől.
A szövőmadarak hatalmas, közösségi fészkeket építenek.
Odabent kilenc fokkal is hűvösebb lehet.
A fészket nem csak a szövőmadarak használják.
A fészek odavonzott egy afrikaitörpesólyom-párt.
A Föld legkisebb ragadozói közé tartozó önkényes lakásfoglalók
kihasználják a szövőmadarak kemény munkáját.
Néha
meg is eszik őket.
De ha ijesztő szomszédokról van szó,
a szövőmadaraknak nagyobb gondjuk is van.
Óriási fészkük
mindenféle ragadozót odavonz.
A szövőmadarak védtelennek tűnnek,
de megvannak a biztonsági őreik.
És készen állnak lecsapni a támadókra.
Bár öklömnyiek,
a sólymok erős harcosok.
És a kis harcosok szerencsére visszafogottak.
Alig néhány szövőmadarat ejtenek el.
Általában rengeteg más zsákmány is akad.
A szövőmadarak pedig inkább kibékülnek az ismert veszedelemmel.
A kis sólymok ugyanakkor egyszerre találnak ételt és menedéket
a kopár sivatagos tájon.
AMAZONAS-VIDÉK FRANCIA GUYANA
Dél-Amerikának ebben a távoli szegletében
olyan gazdagon tenyészik az élet, hogy mindenkinek specializálódnia kell.
A tápláléklánc csúcsán
a 6,8 kg-os hárpiát találjuk.
De akad itt egy másik ragadozó madár, amely máshogy intézi a dolgokat.
A pirostorkú karakara.
Amikor a karakarák fenyegetést látnak,
mindenkinek tudtára adják.
Ezzel még a csúcsragadozót is kibillentik egyensúlyából.
A karakarákat a világ legszociálisabb és legintelligensebb ragadozóinak tartják.
Nyerő kombináció, mert olyan zsákmányt is elejthetnek, ami a hárpiának is sok lenne.
Darazsak.
Általában a legjobb békén hagyni őket.
De összedolgozva
a karakarák ravasz tervet találnak ki.
Először a közvetlen megközelítés.
A fészek megpiszkálása után
a darazsak mindent ellepnek.
Majd egy gyors akció.
Bátorság kell hozzá.
De egy kis bátorsággal
sikerül elérni a célt.
Ha az egyik karakara elviseli a fájdalmat,
a darazsak végül elhagyják a fészket.
A papírszerű fészek
olyan tápláló, mint a karton…
de a sejtekben
ott vannak a tápláló lárvák.
A bátor karakara kitartásából az egész csapat hasznot húz.
Miután jóllakott, a többiek osztoznak a maradékon.
Épp időben szerezték meg.
Az esőerdőben nehéz az élet.
De a karakarák előnyt kovácsolnak
a kitartásból és a csapatmunkából.
A legtöbb ragadozó madár nem ennyire együttműködő.
Még a fészekben is kemény a verseny.
A fiókák naponta 20%-ot is nőnek.
De a kicsi nehezen tart lépést testvéreivel.
Minden etetéskor
a sor végére kerül.
Kicsit több mint két hónap alatt a tízszeresükre kell nőniük,
és röpképesnek kell lenniük.
De ha nincs elég étel,
az idősebb fiókák kisebb testvéreik ellen fordulnak.
Három fióka ritkán marad életben.
A szülők keményen dolgoznak,
hogy mindhárman életben maradjanak.
DRAKENSBERG DÉL-AFRIKA
Az elegendő táplálék megszerzése állandó harc minden ragadozó madárnak.
Bár egyesek úgy tesznek, mintha könnyű lenne.
A keselyűk a felszálló légáramlás oszlopait használják
az emelkedéshez.
Ha már elég magasan vannak, néhány 160 km-t is megtesz
egyetlen szárnycsapás nélkül.
A magasban
rendkívül erős szemükkel keresik az ételt.
A keselyűk dögevők.
Dögevőként rossz a hírük,
de ők az egyetlen ragadozó madarak, amelyek soha nem ölnek.
És nélkülözhetetlen munkát végeznek a természet takarítóiként.
Kaotikusnak tűnhet,
pedig szigorú a hierarchia.
Kilenc keselyűfaj él csak Dél-Afrikában,
és mindegyiknek megvan a maga szerepe.
Először a középsúlyúak.
A fehérhátú keselyűk.
Óriási csapatuk falja fel a tetem nagy részét,
a belső szerveket és a húst.
Ezután jön a nehézsúly.
Közel 7 kg-os tömegükkel
a füles keselyűk Afrika legnagyobbjai közé tartoznak.
Ha megjelennek,
mindenki hátrahúzódik.
Erős csőrük szétszakítja az ínszalagokat,
a test új részeit tárva fel
a sor végén állóknak.
A könnyűsúlyúaknak.
A csuklyás keselyűk a partvonalnál állnak,
elcsenve pár falatot, ha sikerül,
türelmesen várva a sorukra.
Amikor a többiek végeznek,
kis csőrük váj le minden maradékot a csontokról.
A keselyűk mocskos munkája tisztán tartja a bolygónkat.
A gyomruk savas, mint az akkumulátor,
és minden baktériumot és vírust elpusztít.
A betegségeket terjesztő rovarok miattuk nem tudnak lepetézni.
A keselyűkre szükség van,
de a számuk csökken.
Mindössze 15 év alatt
India keselyűinek 97%-át elpusztították
diklofenákkal megmérgezett marhatetemek kirakásával végezve velük.
A kóbor kutyák foglalták el a helyüket dögevőként,
és emiatt megnőtt a veszettség,
a TBC és a lépfene előfordulása.
Más ragadozók is hasonló sorsra jutottak.
Az 1950-es években
a DDT szabadon használható rovarirtó volt.
Viszont pusztító hatással volt a fehérfejű rétisas tojásaira,
és a híres faj majdnem eltűnt.
Amikor az emberek rájöttek a hatására,
a DDT-t betiltották.
Ötven éven belül
hétszeresére nőtt a fehérfejű rétisasok állománya.
Sok ragadozó madár még mindig veszélyben van.
A haszonállatok és a vadak védelmében
irtják őket.
És ha elpusztul az élőhelyük,
nincs többé étel és menedék.
De a modern világban nem minden faj sorsa ilyen rossz.
LONDON EGYESÜLT KIRÁLYSÁG
Azt hinnénk, itt biztos nem találunk ragadozókat.
De az alkalmazkodóképes fajoknak
ez a világ tele van lehetőségekkel.
A város szívében
a Battersea erőmű ikonikus kéményei
kb. 90 méter magasra nyúlnak.
A kémény egy vándorsólyompár otthona.
Sziklaként használják a betonfalakat.
A városi életnek vannak előnyei.
Annyira fényes hely,
hogy a sólymok éjjel is vadászhatnak.
A pár szétválva még nagyobb területet fedhet le.
A tojó a nagyobb,
tapasztaltabb éjszakai vadász.
A látása több mint kétszer olyan éles, mint a miénk.
Hatalmas szemei
összeérnek a koponyájában.
Feje mozgatásával háromszögeléssel méri be a zsákmányt.
De a városi galambvadászatnak megvannak a kockázatai.
A sok épület miatt veszélyes a bukórepülés.
A nehezebb utat kell választaniuk.
Üldözés egy szintben,
ahol a zsákmánynak nagyobb az esélye a ragadozó ellen.
De még bukórepülés nélkül is,
még éjjel is…
a természet mesterpilótáját ritkán győzik le.
A vándorsólymok meghódították a világ városait,
New Yorktól Sydney-ig.
És minden költési időszakkal tovább nő a számuk.
A fehérfejű rétisas fészkében
a fiókák nagy utat tettek meg.
Mind a hárman.
Mindhárman egyre erősebbek.
És a tollazatuk végre kész a repülésre.
A fiókák túlélése anya és apa ügyességét dicséri.
Hat hónapja fáradhatatlanul dolgoznak.
De egyre kevesebb ételt hoznak,
jelezve a fiókáknak,
hogy ideje szárnyra kapni.
A repülés művészetét gyakorolni kell.
És jó körülmények kellenek.
Amint kitisztul az idő, határozottabbak, mint valaha.
De a külvilág új és zavarba ejtő.
A többi madár ellenséges a ragadozókkal.
Ijesztő távol merészkedni a családtól.
És időbe kerül,
mire megvetik a lábukat.
Ez csak a kezdete
a felnőtté válás hosszú útjának.
Szerencsére anya és apa egy ideig vigyáz rájuk.
A ragadozó madarak nem született gyilkosok.
Idő kell a képességeik tökéletesítéséhez.
A kígyászkeselyű-fiókákat három hónapon át
mindennel ellátták a szüleik.
Most el kell kezdeniük gondoskodni magukról.
Az egyik fióka elindul.
Amikor a testvére csatlakozik,
indul a vadászat.
A zsákmány megtalálása éles szemet
és sok gyaloglást kíván.
Elkapni sem könnyű.
Végre siker.
De egy kis gyík a fél fogára sem elég.
Szerencsére anya is besegít.
Még két hónapig eteti a fiókáit…
amíg az ügyetlen fiatalok
ugyanolyan profivá nem válnak,
mint anya.
Kevés madár ilyen odaadó szülő.
A ragadozók életük nagy részében a fiókáikat nevelik.
Védelmet nyújtanak
és becses élelmet,
hogy egy napon
a fiókák képesek legyenek
az önálló életre.
FELSŐ-MISSISSIPPI AMERIKAI EGYESÜLT ÁLLAMOK
Késő ősz van.
Több száz fehérfejű rétisas gyűlt össze messziről
vándorló vízimadarakra vadászni.
A fiatal sasoknak meg kell erősödniük.
A szüleiktől már nem kapnak élelmet.
Ezért figyelniük és tanulniuk kell.
A levegőben sikló felnőtt a támadás ideális pillanatát várja.
A szárcsa gyorsan lebukik…
de nem tud sokáig lent maradni.
A zsákmányt nehéz elkapni.
Megtartani pedig még nehezebb.
Jobb lemondani róla, mint a harcot kockáztatni.
Ideje kipróbálni, amit látott.
A trükk az, hogy találni kell egyet, amelyik nem figyel.
Könnyű mondani.
Minden sikertelen fogásnál…
minden menekülésnél…
tovább tökéletesíti az időzítést
és a támadás szögét.
Végre.
De annyira a menekülésre figyel,
hogy elejti a zsákmányt.
És most már
vetélytársa akad.
A fiatal példány vissza akarja szerezni, ami az övé.
De ez egyszerűen nem az ő napja.
És a napok egyre rövidülnek.
Ahogy csökken a hőmérséklet,
a sasoknak több energiára van szükségük.
De még mindig nincs zsákmány.
A fiatal sasoknak kevesebb mint a fele éli túl az első telet.
Most vagy soha.
És most…
nem engedi el.
Alig néhány hónapja,
hogy ezek a sasok kikeltek gyámoltalan fiókaként.
Gyilkos ösztöneiknek és a szüleik hihetetlen odaadásának köszönhetően
teljesen kifejlett ragadozó madárrá váltak.
A fejük fehér tollazata csak ötéves korukban jelenik meg.
Csak akkor állnak majd készen családot alapítani…
és átadni tudásukat…
a következő generációnak.
A feliratot fordította: Vass András